title: ألفبائية لاتينية
text: لحروف لّاتينية تطورو من لحروف د لإتروسكية (لوغة طاليانية قديمة لي ماعندها تا علاقة معا لّاتينية ؤلا لّوغات لي كانعرفو دابا)، لي تاهيّا تطورات من لحروف ليونانية. هاد لحروف تاهوما تطورو من سّيستيم لفينيقي د لكتابة لي تطورات بدورها من لكتابة لمصرية لقديمة. لحروف لّاتينية نتاشرو ف ؤروپا بسباب لهيمانة ديال لإمبراطورية رّومانية، ؤ تّأتير تّقافي ديالهوم لي وصل حتا ل بلايص لي ماعمّرهوم حتلّوهوم. من بعد، ف لفترة لإمپريالية، ؤروپا صدّرات هاد لحروف ل لعالم كامل تقريبا، ؤ ولّات لأبجدية لّاتينية أكتر وحدة مستعملة ف لعالم.